Diari Oficial de la Generalitat Valenciana


Sumari del DOGV 8171, del 16-11-2017 (2017/10305)

RESOLUCIÓ de 13 de novembre de 2017, de la Conselleria d'Educació, Investigació, Cultura i Esport, per la qual es convoquen ajudes econòmiques destinades als centres privats concertats per al desenvolupament de programes per a la reducció de l'abandonament escolar, per al curs 2017-2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8171

Data del DOGV
:   16-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10681


Data del document
:   13-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 13 de novembre de 2017, de la Conselleria d'Educació, Investigació, Cultura i Esport, per la qual es convoquen ajudes econòmiques destinades als centres privats concertats per al desenvolupament de programes per a la reducció de l'abandonament escolar, per al curs 2017-2018. [2017/10184]  
L'Ordre 38/2016, de 27 de juliol, de la Conselleria d'Educació, Investigació, Cultura i Esport, per la qual es regulen el Pla d'actuació per a la millora (PAM), el Programa de reforç per a 4t d'ESO (PR4) i el Programa d'aula compartida per a ESO (PAC), indica en l'article 13 que la Conselleria d'Educació, Investigació, Cultura i Esport convocarà ajudes econòmiques, en concepte de subvenció, destinades als centres privats concertats per a contribuir a les despeses derivades de la compensació educativa i dels programes per a la reducció de l'abandonament escolar.  
La Resolució de 4 d'abril de 2017, del secretari autonòmic d'Educació i Investigació, regula l'elaboració del Pla d'actuació per a la millora (PAM) i estableix el procediment de dotació de professorat addicional per a aplicar-lo als centres educatius sostinguts amb fons públics, per al curs 2017-2018.  
L'Ordre 71/2016, de 15 de novembre, de la Conselleria d'Educació, Investigació, Cultura i Esport (DOGV 7920, 18.11.2016), per la qual s'aproven les bases reguladores per a la concessió d'ajudes econòmiques, en concepte de subvenció, dirigides a centres privats concertats per al desenvolupament de la compensació educativa i de programes per a la reducció de l'abandonament escolar, estableix en l'article 2 que la convocatòria de les subvencions es realitzarà mitjançant resolució de la conselleria competent en matèria d'educació, la qual ha de recollir, almenys, els aspectes establits en l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i que la concessió d'ajudes econòmiques en concepte de subvenció es realitzarà en règim de concurrència competitiva.  
  
Per tot el que s'ha exposat, i fent ús de les atribucions que em confereixen l'article 28 de la Llei 5/1983, de 30 de desembre, del Consell, el Decret 8/2015, de 29 de juny, del president de la Generalitat, pel qual nomena vicepresidenta, consellers, secretària i portaveu del Consell i el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, vista la proposta del director general de Política Educativa i de conformitat amb aquesta, resolc:  
  
  
Primer. Àmbit d'aplicació  
La present resolució s'aplicarà en els centres privats concertats que impartisquen Educació Infantil (segon cicle), Educació Primària, Educació Secundària Obligatòria i Educació Especial de la Comunitat Valenciana.  
  
Segon. Objecte  
Convocar, per a l'exercici 2017, les ajudes econòmiques regulades per l'Ordre 71/2016, de 15 de novembre, de la Conselleria d'Educació, Investigació, Cultura i Esport, que estableix les bases reguladores per a la concessió d'ajudes econòmiques, en concepte de subvenció, dirigides a centres privats concertats per al desenvolupament de programes per a la reducció de l'abandonament escolar.  
  
Tercer. Condicions per a la concessió de les ajudes  
1. D'acord amb la base primera de l'Ordre 71/2016, de 15 de novembre, la conselleria competent en matèria d'educació, després de la convocatòria prèvia, podrà atorgar ajudes econòmiques, en concepte de subvenció, destinades a centres privats concertats per al desenvolupament d'intervencions educatives adreçades a programes per a la reducció de l'abandonament escolar incloses en el Pla d'actuació per a la millora del centre educatiu (PAM).  
2. Els centres beneficiaris d'aquestes ajudes hauran de complir les obligacions establides en la base quinzena de l'ordre esmentada.  
  
  
Quart. Finançament  
Aquestes ajudes es finançaran a càrrec del capítol IV de la secció, servei, centre gestor i programa 04.99.92.923.16, línia de subvenció S7857000, per un import màxim de 420.100,00 euros, destinada a les actuacions i als programes adreçats a la reducció de l'abandonament escolar per a l'exercici 2017.  
  
Cinqué. Sol·licitud, documentació i procediment de presentació  
1. La sol·licitud, junt amb la documentació requerida, s'ha de presentar a través de l'Oficina Virtual per als Centres Educatius (OVICE) disponible en l'enllaç que es publicarà en la pàgina web https://oficinavirtual.gva.es/oficina\_tactica/.  
2. El manual de procediment estarà disponible en l'Oficina Virtual.  
  
3. La sol·licitud d'ajudes ha d'incloure:  
a) Llista d'alumnat de compensació educativa que l'Oficina Virtual generarà automàticament amb les dades d'ITACA.  
b) Declaració responsable de la titularitat del centre de no incórrer en cap de les circumstàncies que impedeixen obtindre la condició de beneficiari de la convocatòria de subvencions segons la LGS, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que es validarà en l'Oficina Virtual.  
c) Declaració responsable de compromís de compliment de les obligacions que es deriven de la recepció de la subvenció, que es validarà en l'Oficina Virtual.  
4. La sol·licitud s'ha d'acompanyar també amb la documentació que acredite estar al corrent de les obligacions tributàries i amb la Seguretat Social:  
a) Certificat actualitzat de l'Administració de la Seguretat Social acreditatiu del fet que el centre es troba al corrent de les seues obligacions amb la Seguretat Social.  
b) Certificat actualitzat de la delegació corresponent de l'Agència Estatal de l'Administració Tributària acreditatiu del fet que el centre es troba al corrent de les seues obligacions tributàries amb la hisenda estatal.  
c) Certificat actualitzat de la conselleria competent en hisenda de la Generalitat acreditatiu del fet que el centre es troba al corrent de les seues obligacions tributàries amb la hisenda autonòmica valenciana.  
  
La presentació d'aquests certificats podrà ser substituïda per l'autorització a la conselleria competent en educació per a accedir a la informació proporcionada per l'Agència Estatal d'Administració Tributària, per l'Administració de la Seguretat Social i per l'administració Tributària de la Generalitat, de trobar-se al corrent en el compliment de les seues obligacions tributàries i amb la Seguretat Social. De conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i reducció de càrregues administratives en els procediments gestionats per l'Administració de la Generalitat i el seu sector públic, aquesta autorització s'inclourà a la sol·licitud.  
5. Abans d'efectuar el tràmit de sol·licitud, s'han d'haver reunit tant el consell escolar com el claustre, per tal de ser informats del contingut d'aquesta resolució i de la tramitació de la sol·licitud corresponent. La data d'informació al claustre i al consell escolar haurà de ser posterior al dia de publicació en el DOGV d'aquesta resolució i anterior o simultani al dia de presentació de la sol·licitud.  
  
Sisé. Termini  
El termini per a la presentació de la sol·licitud serà de 10 dies hàbils a partir de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
  
Seté. Òrgan instructor  
S'estableix la Subdirecció General d'Innovació i Qualitat Educativa de la Direcció General de Política Educativa com a òrgan instructor del procediment regulat en aquesta resolució.  
Huité. Procediment de dotació  
1. Per a efectuar el procediment de dotació i la ponderació dels criteris d'atorgament, s'atendrà a la informació que el centre reflectisca en la seua sol·licitud, així com a les dades que figuren en ITACA en el moment de la presentació de la sol·licitud.  
2. Només seran considerats centres sol·licitants i podran ser seleccionats aquells que hagen emplenat correctament les dades de sol·licitud en l'Oficina Virtual per als Centres Educatius (OVICE) i hagen aportat la totalitat de la documentació requerida en la forma i terminis establits.  
  
3. Per a les ajudes econòmiques destinades als programes per a la reducció de l'abandonament escolar, s'atendrà al que estableix la base huitena de l'Ordre 71/2016, de 15 de novembre, de bases reguladores, i seran atorgades als centres sol·licitants atenent els criteris següents:  
  
a) PR4: els centres docents que tinguen autoritzat el Programa de reforç per a 4t d'ESO (PR4) rebran 100 punts.  
b) PAC: els centres docents que tinguen autoritzat el Programa d'aula compartida (PAC) rebran 200 punts.  
c) PMAR: els centres docents que tinguen autoritzat el Programa de millora, aprenentatge i reforç de 3r d'ESO per àmbits (PMAR3) rebran 75 punts.  
d) Per al desenvolupament d'intervencions per a la reducció de l'abandonament escolar i la valoració de la tasca social, es farà una ponderació per punts atenent els criteris següents:  
- Alumnat matriculat en Educació Infantil (segon cicle), Educació Primària i Educació Secundària Obligatòria: el nombre total d'alumnat matriculat en cada una d'aquestes tres etapes educatives es multiplicarà pel factor corresponent al seu índex socioeconòmic i cultural (ISEC) de l'etapa corresponent, atenent la taula d'equivalències següent:  
  
  
ISEC FACTOR  
1 1,3  
2 1,1  
3 1,0  
4 0,0  
5 0,0  
  
  
Per a Educació Infantil (segon cicle) en centres que també impartisquen Educació Primària s'emprarà l'ISEC d'Educació Primària del centre.  
Per a Educació Infantil (segon cicle) en centres que no impartisquen Educació Primària s'utilitzarà factor 1,0.  
- Alumnat de centres d'Educació Especial: 5 punts per alumne o alumna.  
- Alumnat matriculat amb necessitats de compensació educativa:  
  
· Dependència d'institucions de protecció social del menor: 5 punts per alumne o alumna.  
· Escolarització irregular per itinerància familiar o per abandonaments educatius reiterats o periòdics: 4 punts per alumne o alumna.  
· Incorporació tardana al sistema educatiu o residència en zones socialment, culturalment o econòmicament desfavorides, o retard en l'escolarització o desconeixement dels idiomes oficials de la Comunitat Valenciana per ser immigrant o refugiat: 3 punts per alumne o alumna.  
  
· Pertinença a minories ètniques o culturals en situació de desavantatge social: 2 punts per alumne o alumna.  
4. Valor del punt: es realitzarà la divisió de la quantitat de la línia de subvenció entre la suma total de punts dels centres sol·licitants. El resultat d'aquesta divisió serà el valor del punt.  
5. S'atorgarà, per a cada centre sol·licitant, la quantitat econòmica equivalent a multiplicar el nombre total de punts obtinguts en la ponderació anterior pel valor del punt.  
6. L'assignació màxima per a cada centre serà de 180,00 - per alumne matriculat o alumna matriculada en Educació Infantil (segon cicle), Educació Primària i Educació Secundària, sense superar la quantitat que el centre haja sol·licitat.  
7. Aquest procediment es podrà repetir fins que s'esgote la línia de subvenció esmentada en el resolc quart o fins que s'arribe a la quantitat màxima que es puga atorgar a cada centre segons les limitacions de l'apartat 6.  
  
Nové. Comissió de valoració  
Es constituirà una comissió de valoració, amb la composició i funcions establides en la base novena de l'Ordre 71/2016, de 15 de novembre.  
  
Desé. Resolució de la convocatòria  
Per a la resolució de la convocatòria s'atendrà el que estableix la base desena de l'Ordre 71/2016, de 15 de novembre.  
  
Onzé. Notificació de la convocatòria  
1. A l'efecte de notificacions, la resolució provisional i la definitiva de la convocatòria es publicaran en la pàgina web de la Conselleria d'Educació, Investigació, Cultura i Esport. La resolució definitiva també es publicarà en el Diari Oficial de la Generalitat Valenciana.  
2. La resolució provisional contindrà la relació de centres educatius seleccionats, en què s'indicarà la quantia econòmica proposada en concepte d'assignació i la relació de centres educatius no seleccionats, amb la indicació dels motius.  
3. Publicada aquesta resolució provisional, el centre que haja presentat la sol·licitud d'acord amb el procediment establit, podrà presentar esmena o al·legació en el termini de 10 dies hàbils comptats des de l'endemà de ser publicada en la pàgina web de la Conselleria. Aquestes al·legacions es presentaran en l'Oficina Virtual per als Centres Educatius (OVICE).  
4. La resolució definitiva contindrà la relació de centres educatius seleccionats, en què s'indicarà la quantia econòmica assignada, i la relació de centres educatius no seleccionats, amb la indicació dels motius.  
  
  
Dotzé. Règim de pagament  
S'atendrà el que s'estableix en la base setzena de l'Ordre 71/2016, de 15 de novembre.  
  
Tretzé. Termini de resolució  
El termini màxim per a resoldre la present convocatòria és de sis mesos des de la data d'efectes. Vençut el termini, els centres interessats que no hagen sigut notificats per resolució expressa hauran de considerar desestimada la seua sol·licitud.  
  
Catorzé. Percepció de l'assignació econòmica  
El pagament de l'assignació econòmica s'efectuarà, una vegada concedida i justificada segons el resolc quinzé, per transferència bancària al centre docent per mitjà d'ordre de pagament en ferm, a proposta de la Conselleria d'Educació, Investigació, Cultura i Esport, a càrrec del pressupost anual de l'exercici 2017.  
  
Quinzé. Justificació de l'ajuda i pla de control  
1. La justificació de l'ajuda es realitzarà mitjançant la presentació d'un compte justificatiu, en els termes que preveu la base dessetena de l'Ordre 71/2016, de 15 de novembre.  
2. El termini per a la presentació del compte justificatiu serà de 5 dies hàbils comptats des de l'endemà de la publicació de la resolució definitiva en la pàgina web de la conselleria i, en tot cas, amb anterioritat a la data de tancament de l'exercici econòmic que determine la conselleria competent en matèria d'hisenda.  
3. Es durà a terme un pla de control de l'activitat subvencionada de tipus administratiu de tota la documentació presentada segons preveu la base dessetena de l'Ordre 71/2016, de 15 de novembre. Igualment, es podran fer controls sobre el terreny sobre una mostra aleatòria de centres que hagen rebut la subvenció que determinarà l'òrgan instructor.  
  
  
Setzé. Inspecció d'Educació  
La Inspecció General d'Educació supervisarà l'efectiva i correcta inversió de les dotacions econòmiques assignades als centres educatius que s'acullen a aquesta convocatòria seguint les instruccions que es dicten a l'efecte.  
  
Desseté. Delegació  
Es delega en la persona titular de la direcció general competent en matèria d'innovació educativa la facultat de resoldre la convocatòria i concedir les assignacions econòmiques als centres educatius seleccionats, i se l'autoritza a adoptar les mesures oportunes per al compliment i aplicació d'aquesta resolució i també per a resoldre i notificar totes les incidències que es plantegen en la seua interpretació i execució.  
  
  
Dihuité. Recursos  
Les resolucions de concessió dictades pels òrgans competents de la Conselleria d'Educació, Investigació, Cultura i Esport posaran fi a la via administrativa i contra aquestes, de conformitat amb la legislació de procediment administratiu comú, es podrà interposar potestativament recurs de reposició davant del mateix òrgan que les haja dictades en el termini d'un mes comptador des de l'endemà de la publicació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, sense perjudici que puga interposar-se'n qualsevol altre que es considere pertinent.  
  
Denové. Efectes  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana.  
  
València, 13 de novembre de 2017.- El conseller d'Educació, Investigació, Cultura i Esport: Vicent Marzà Ibáñez.